gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5027, del 14-06-2005 (2005/6203)

Informació pública de la declaració d'interés comunitari i estudi d'impacte ambiental promogut per la mercantil Bodegas y Bebidas, SA.
--------------------------------------------------------------------------------------------------------------------------------------

### Dades del document

Número de DOGV
:   5027

Data del DOGV
:   14-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6203


Organisme emissor
:   Ajuntament de Chiva

Tipus de document
:   Anunci

Informació pública de la declaració d'interés comunitari i estudi d'impacte ambiental promogut per la mercantil Bodegas y Bebidas, SA. [2005/M6203]
  
Vist l'escrit R.E. 3475/2005, de data 3 de maig de 2005, de la Conselleria de Territori i Habitatge, pel qual s'ordena sotmetre al tràmit d'informació pública l'expedient de DIC, promogut per la mercantil Bodegas y Bebidas, SA, per a la instal·lació de celler a la partida Guarrach, polígon 39, parcel·la 44 i altres en sòl no urbanitzable del terme municipal de Chiva, així com l'estudi d'impacte ambiental.
  
Atés el que disposa l'article 20 de la Llei 4/1992, de 5 de juny, (LSNU) en l'apartat 2.a) el qual preceptua que serà preceptiva la informació pública pel termini i la publicitat establits en el procediment d'aprovació dels plans parcials.
  
Atés el que disposa l'article 46 de la Llei Reguladora de l'Activitat Urbanística, se sotmet a informació pública l'expedient de DIC promogut per la mercantil Bodegas y Bebidas, SA, junt amb l'estudi d'impacte ambiental, per termini de 20 dies, i s'avisa de la possibilitat de formular al·legacions. En relació amb l'article 52 de la mateixa norma legal, l'exposició al públic s'efectua exhibint-ne la documentació completa i no els són aplicables les regles dels articles anteriors relatives a la competència entre proposicions juridicoeconòmiques.
  
L'expedient es troba a disposició per a consultar-lo a l'Ajuntament de Chiva, en horari d'11.00 a 14.00 hores, al Departament d'Urbanisme, tercera planta.
Diari Oficial de la Generalitat Valenciana


Sumari del DOGV 4938, del 03-02-2005 (2005/680)

Informació pública del programa per al desenvolupament de l'actuació integrada de la unitat d'execució sud del pla de reforma interior de la ronda Est de Torrent.
------------------------------------------------------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/680


Organisme emissor
:   Ajuntament de Torrent

Tipus de document
:   Anunci

Informació pública del programa per al desenvolupament de l'actuació integrada de la unitat d'execució sud del pla de reforma interior de la ronda Est de Torrent. [2005/F680]
  
Pel Decret d'esta Alcaldia número 2.794, de 29 de desembre de 2004, se sotmet a informació pública pel termini de 20 dies hàbils el programa per al desenvolupament de l'actuació integrada, que conté projecte d'urbanització de la unitat d'execució sud del pla de reforma interior de la ronda Est de Torrent, presentat per l'agrupació d'interés urbanístic denominada UE Sud - La Marxadella.
  
Durant el període esmentat qualsevol interessat podrà consultar l'expedient als locals de l'ajuntament, situats al carrer de Ramón y Cajal, número 1, d'este municipi, i presentar tant al·legacions com alternatives tècniques a la que s'exposa al públic.
  
Així mateix, durant els cinc dies hàbils següents al venciment del termini anterior, comptat a partir de la publicació del present anunci en el Diari Oficial de la Generalitat Valenciana, qualsevol interessat podrà presentar proposicions juridicoeconòmiques per a executar el programa, tot això d'acord amb el que s'establix en els articles 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5078, del 25-08-2005 (2005/9447)

Informació pública de l'extracte de les bases de la convocatòria per a la provisió de dues places d'agent de la policia local.
------------------------------------------------------------------------------------------------------------------------------

### Dades del document

Número de DOGV
:   5078

Data del DOGV
:   25-08-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9447


Data del document
:   29-07-2005

Organisme emissor
:   Ajuntament de San Isidro

Tipus de document
:   Convocatòria

Descriptors 

:   * San Isidro
    * policia
    * concurs administratiu
    * administració local

Informació pública de l'extracte de les bases de la convocatòria per a la provisió de dues places d'agent de la policia local. [2005/Q9447]
  
En el Butlletí Oficial de la Província d'Alacant número 169, de 27 de juliol de 2005, s'han publicat les bases de la convocatòria realitzada per l'Ajuntament de San Isidro (Alacant) per a la provisió de dues places d'agent de la policia local.
  
El termini de presentació de sol·licituds serà de 15 dies naturals, comptadors des del sendemà de la publicació d'este anunci en el Boletín Oficial del Estado.
  
Els anuncis successius que fan referència a esta convocatòria es publicaran en el Butlletí Oficial de la Província d'Alacant i al tauler d'anuncis d'este ajuntament, segons corresponga.
Diari Oficial de la Generalitat Valenciana


Sumari del DOGV 5115, del 17-10-2005 (2005/11411)

Informació pública del programa d'actuació integrada del Sector SAUR-2 previst en les normes subsidiàries d'Estivella, denominat Montemar.
------------------------------------------------------------------------------------------------------------------------------------------

### Dades del document

Número de DOGV
:   5115

Data del DOGV
:   17-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11417


Organisme emissor
:   Showbusiness Europa, SA

Tipus de document
:   Anunci

Informació pública del programa d'actuació integrada del Sector SAUR-2 previst en les normes subsidiàries d'Estivella, denominat Montemar. [2005/X11202]
  
Als efectes previstos en la Llei 6/1994, Reguladora de l'Activitat Urbanística, per mitjà del present anunci es fa saber que:
  
ShowBusiness Europa, SA, ha formulat programa per al desenrotllament de l'actuació integrada del Sector SAUR-2 denominat Montemar, al terme municipal d'Estivella, que inclou: memòria de programa, document d'homologació sectorial, pla parcial i avantprojecte d'urbanització, dipositant-ne còpia en l'Ajuntament d'Estivella, situat al carrer Nadal i Llorens, 2 46603 d'Estivella, i protocol·litzant una còpia de la citada documentació en la notaria de Sagunt de Micó & Moliner, sítia a l'Av. Sants de la Pedra, núm. 8 baixos, de Sagunt.
  
D'acord amb els articles 46 i 48 de la Llei 6/1994, de 15 de novembre, Reguladora de l'Activitat Urbanística, es publica el present edicte en un periòdic d'informació general de la Comunitat Valenciana i en el Diari Oficial de la Generalitat Valenciana, atorgant tràmit d'informació pública, advertint que, dins del termini de 20 dies comptats des de la publicació de l'últim anunci, qualsevol persona podrà comparéixer en la notaria de Micó & Moliner, sítia en l'Av. Sants de la Pedra, núm. 8 baixos, de Sagunt de 10 h a 13 h i de 16,30 h a 18 h de dilluns a divendres per a obtindre còpia de l'acta notarial de la protocol·lització o sol·licitar que aquesta li siga exhibida, així com presentar davant l'Ajuntament d'Estivella, al·legacions i/o alternatives tècniques que pretenguen competir amb l'exposada al públic.
  
Els terminis assenyalats quedaran prorrogats per 20 dies addicionals si durant els 10 dies hàbils d'informació pública alguna persona es comprometera de presentar una alternativa tècnica substancialment distinta a la inicial i en prestara caució, fent-se constar la pròrroga al tauler d'anuncis en l'ajuntament.
  
Així mateix s'advertix de la possibilitat de formular proposicions jurídiques i econòmiques durant els cinc dies següents al venciment del termini anterior, i es procedirà a l'obertura de pliques en la següent data hàbil a la conclusió del termini per a presentar-les.
Diari Oficial de la Generalitat Valenciana


Sumari del DOGV 5114, del 14-10-2005 (2005/11511)

Informació pública de l'obertura de pliques del programa d'actuació integrada del sector Riba-roja Golf Resort.
---------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11022


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'obertura de pliques del programa d'actuació integrada del sector Riba-roja Golf Resort. [2005/F11157]
  
L'alcalde de l'Ajuntament de Riba-roja de Túria ha dictat en la data indicada més avall la resolució que es transcriu íntegrament a continuació:
  
«Resolució de l'Alcaldia número 2071/2005
  
Assumpte: obertura de pliques del programa d'actuació integrada del sector Riba-roja Golf Resort.
  
Es dóna compte de la falta de presentació a l'ajuntament de l'acta de protocol·lització notarial acreditativa de l'exposició pública del programa d'actuació integrada corresponent al sector anomenat Riba-roja Golf Resort, depositat davant de notari per Llanera Urbanismo e Inmobiliaria, SL, i vist el que consta en la Diligència de Secretaria de data 13 de setembre de 2005, s'acorda la no-obertura de les proposicions juridicoeconòmiques presentades a este.
  
Atés que la dita acta de protocol·lització ja s'ha presentat en aquest ajuntament, i considerant el que s'establix en el article 48.2 de la Llei de la Generalitat Valenciana, Reguladora de l'Activitat Urbanística, de 15 de novembre, resolc:
  
Primer. Acordar l'obertura de pliques (proposicions juridicoeconòmiques) al programa de desenvolupament d'actuació integrada anomenat Riba-roja Golf Resort, presentat per la mercantil Llanera Urbanismo e Inmobiliaria, SL, per al dia 17 d'octubre de 2005, a les 13.00 hores.
  
Segon. Que es notifique el present decret a qui ha presentat alternatives o pliques en el procediment de referència.
  
Tercer. Publicar anunci al tauler d'anuncis de l'ajuntament i en el Diari Oficial de la Generalitat Valenciana als efectes d'informació pública.
  
Quart Comunicar que contra el present acte, que per ser de tràmit no posa fi a la via administrativa, no pertoca cap recurs, sense perjuí dels mitjans d'impugnació que els interessats estimen oportuns.
  
Riba-roja de Túria, 5 d'octubre de 2005»
  
El que es fa públic, en compliment d'esta, per a coneixement general.
Diari Oficial de la Generalitat Valenciana


Sumari del DOGV 5160, del 22-12-2005 (2005/13920)

Informació pública del projecte d'urbanització del sector de sòl urbanitzable industrial La Joia del vigent PGOU.
-----------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13506


Organisme emissor
:   Ajuntament de Borriana

Tipus de document
:   Anunci

Informació pública del projecte d'urbanització del sector de sòl urbanitzable industrial La Joia del vigent PGOU. [2005/M13874]
  
L'Alcaldia Presidència, el 30 de novembre de 2005, ha adoptat la següent resolució:
  
Sotmetre a informació pública el projecte d'urbanització del sector de sòl urbanitzable industrial La Joia del vigent PGOU, presentat per a la seua aprovació en aquest Ajuntament per la mercantil La Joya Export, SA, com a adjudicatària del programa d'actuació integrada per al desenvolupament del citat sector del Pla General d'Ordenació Urbana d'aquesta ciutat.
  
La informació pública es farà efectiva mitjançant el seu anunci en edictes publicats en un diari d'informació general, editat a la Comunitat Valenciana, i en el Diari Oficial de la Generalitat Valenciana, amb advertència de la possibilitat de formular-hi al·legacions, durant el termini de 20 dies hàbils, comptadors des de la publicació de l'anunci en el DOGV, tot això de conformitat amb el que disposa l'article 53, en relació amb l'article 46, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i l'article 139 del Reglament de Planejament de la Comunitat Valenciana, aprovat per Decret 201/1998, de 15 de desembre.
  
Durant tot el procediment pot ser objecte de pública consulta en el Negociat d'Urbanisme d'aquest Ajuntament el projecte d'urbanització de referència.
Diari Oficial de la Generalitat Valenciana


Sumari del DOGV 4958, del 03-03-2005 (2005/1623)

Informació pública de l'aprovació de l'escut heràldic del municipi de Salinas.
------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1623


Organisme emissor
:   Ajuntament de Salinas

Tipus de document
:   Anunci

Informació pública de l'aprovació de l'escut heràldic del municipi de Salinas. [2005/M1623]
  
El Ple de l'Ajuntament de Salinas, en sessió celebrada el dia 24 de gener de 2005, a la vista de l'expedient tramitat per a procedir a l'aprovació de l'escut heràldic municipal, i atés que s'han complit els requisits establits en el Decret 166/1994, de 21 de juny, de la Conselleria d'Administració Pública; i que al mateix expedient s'unixen els informes del Consell Tècnic d'Heràldica, l'informe de Secretaria i les actes de les reunions mantingudes amb les associacions culturals de la població, per majoria absoluta legal dels membres que componen la corporació, va acordar l'aprovació de l'escut heràldic del municipi de Salinas grafiat en l'annex seguit a este anunci, i que estarà compost per:
  
1r Una al·lusió a la llacuna de Salinas, a la vora de la qual està ubicada la població i que està estretament unida a la seua història en forma tràgica.
  
2n Una al·lusió al patronatge de Sant Antoni Abad, titular de la parròquia i patró de la població.
  
3r Una al·lusió al patronatge de la Mare de Déu del Roser.
  
4t Una al·lusió a la serra de Salinas als peus de la qual està situada la població.
  
Estos elements constituiran el factor individualitzador de les ares de Salinas, els quals quedarien de la forma següent:
  
Escut quadrilong de punta redona. D'atzur sobre ones d'atzur i plata, damunt una muntanya de color natural i sobre esta una torre d'or maçonada i finestrada de gules, somada d'una flor de lis d'or, acostada d'una Tau d'or i una rosa d'or. Per timbre, corona reial oberta.
  
Cosa que es fa pública en compliment de l'article 14 del Decret 166/1994, de 21 de juny, de la Conselleria d'Administració Pública, als efectes que els qui tinguen interés en l'assumpte puguen examinar-lo i al·legar el que estimen convenient a les oficines d'este Ajuntament, situades a la plaça de España, número 8.
  
Salinas, 28 de gener de 2005.- L'alcalde: Juan Amorós Vidal.
  
ANNEX
Diari Oficial de la Generalitat Valenciana


Sumari del DOGV 5105, del 03-10-2005 (2005/10749)

Expedient número CNMY05/02-2/40. Servei de Menjar a Casa als municipis de la Comunitat Valenciana.
--------------------------------------------------------------------------------------------------

### Dades del document

Número de DOGV
:   5105

Data del DOGV
:   03-10-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/10229


Data del document
:   27-09-2005

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * contracte de serveis
    * indústria gastronòmica
    * adjudicació de contracte administratiu
    * licitació

Expedient número CNMY05/02-2/40. Servei de Menjar a Casa als municipis de la Comunitat Valenciana. [2005/X10744]
  
1. Entitat adjudicadora
  
a) Organisme: Conselleria de Benestar Social
  
b) Dependència que tramita l'expedient: Sotssecretaria
  
c) Número de l'expedient: CNMY05/02-2/40
  
2. Objecte del contracte
  
a) Tipus de contracte: Administratiu Especial
  
b) Descripció de l'objecte: Servei de Menjar a Casa als municipis de la Comunitat Valenciana
  
c) Lots: 1, 2 i 3
  
d) Butlletí o diari oficial i data de publicació de l'anunci de licitació: DOGV nº 4978, 05 de abril de 2005
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: 2.646.000,00 euros
  
Lot 1: 846.720 euros.
  
Lot 2: 391.608 euros.
  
Lot 3: 1.407.672 euros.
  
5. Adjudicació
  
Lot 1. a) Data: 20 de maig de 2005
  
b) Contractista: Eurest Colectividades, SA.
  
c) Nacionalitat: espanyola
  
d) Import d'adjudicació: 812.851,20 euros
  
Lot 2. a) Data: 20 de maig de 2005
  
b) Contractista: Plato Mediterráneo, SA.
  
c) Nacionalitat: espanyola
  
d) Import d'adjudicació: 374.265,36 euros
  
Lot 3. a) Data: 20 de maig de 2005
  
b) Contractista: Eurest Colectividades, SA.
  
c) Nacionalitat: espanyola
  
d) Import d'adjudicació: 1.285.003,44 euros.
Diari Oficial de la Generalitat Valenciana


Sumari del DOGV 4991, del 22-04-2005 (2005/4179)

Expedient número 368/2005. Servici de millora i modernització de les instal·lacions de baixa tensió.
----------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/4179


Data del document
:   11-04-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * licitació
    * adjudicació de contracte administratiu
    * contracte d'obres
    * indústria elèctrica

Expedient número 368/2005. Servici de millora i modernització de les instal·lacions de baixa tensió. [2005/M4179]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital de la Malva-rosa. Isabel de Villena, 2, 46426 València. Telèfon: 84 082 27 81, fax: 96 398 99 22.
  
c) Número d' expedient: 368/2005.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: servici de millora i modernització de les instal·lacions de baixa tensió.
  
c) Lots:
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.943 de 10 de febrer de 2005.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: cent set mil set-cents cinquanta-sis euros (107.756 €).
  
5. Adjudicació
  
a) Data: 1 d'abril de 2005.
  
b) Contractista: Huguet de Mantenimiento, SL.
  
c) Nacionalitat: espanyola.
  
d) Import d'adjudicació: noranta-set mil vuit-cents setanta-tres euros i cinquanta-cinc cèntims (97.873,55 €).
Diari Oficial de la Generalitat Valenciana


Sumari del DOGV 4937, del 02-02-2005 (2005/692)

Notificació al president de l'Associació Esportiva Ben Cercle de Vela.
----------------------------------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/692


Organisme emissor
:   Conselleria de Cultura, Educació i Esport

Tipus de document
:   Anunci

Notificació al president de l'Associació Esportiva Ben Cercle de Vela. [2005/F692]
  
Intentada infructuosament la notificació a l'Associació Esportiva Ben Cercle de Vela, mitjançant el servici de Correus, en l'últim domicili conegut, carrer de la Constitució, 7, de Cullera, atés el que disposa l'article 69.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci es procedix a notificar a la mateixa entitat l'escrit de data 25 d'octubre firmat pel cap de servici Xavier Montalt Mellado, el text íntegre del qual és el següent:
  
«Assumpte: suspensió temporal de la inscripció. Segons s'establix en l'article 50 de la Llei 4/1993, de 20 de desembre, de l'Esport de la Comunitat Valenciana, ?les entitats o seccions inscrites o registrades en el Registre d'Entitats Esportives de la Comunitat Valenciana hauran d'acreditar, per a conservar el caràcter d'entitats registrades i reconegudes a efectes esportius, el compliment dels requisits inherents a la seua tipologia, en la forma i terminis que s'establisquen; en el cas dels clubs esportius, la seua adscripció almenys a una federació esportiva.
  
L'Associació Esportiva Ben Cercle de Vela està inscrita en el Registre d'Entitats Esportives de la Comunitat Valenciana com a club esportiu amb el número 117, per la Resolució del director general de l'Esport de data 16 de gener de 1986.
  
Per això, li concedim un termini màxim de 15 dies perquè puguen justificar la seua adscripció federativa, per mitjà d'un certificat expedit por la pròpia federació que es tracte. En cas contrari, per part de la Direcció General de l'Esport es resoldrà sobre la suspensió temporal de la inscripció en el Registre d'Entitats Esportives de la Comunitat Valenciana i, per consegüent, sobre el seu reconeixement a efectes esportius.»